Александер Фан дер Белен
Александер „Заша” Фан дер Белен (, IPA ; Беч, 18. јануар 1944) аустријски је политичар и економиста који је 4. децембра 2016. године постао новоизабрани председник Аустрије. Мандат ће почети да обавља 26. јануара 2017. године, као 12. председник.

Фан дер Белен је професор емеритус економије на Универзитету у Бечу. Тренутно је члан Аустријске зелене партије (). Од 1994. до 2012. године био је члан Националног савета Аустрије, а од 1997. до 2008. године председавајући парламентарног клуба и федерални портпарол своје партије. На Председничким изборима у Аустрији 2016. се кандидовао као номинално независни кандидат ког подржава Зелена партија; завршио је други од шест кандидата у првом кругу, а у другом кругу је са 50,3% гласова освојио изборе победивши противкандидата Норберта Хофера из Слободарске партије Аустрије који је добио 49,7% гласова. Када је 1. јула 2016. године требало да положи заклетву и постане председник, Уставни суд Аустрије је поништио резултате другог круга избора због тога што су гласови одсутних били нерегуларно и прерано бројани, па су избори морали да се одрже поново. На реизборима одржаним 4. децембра 2016. године је добио око 53% гласова и победио.

Фан дер Белен подржава зелену и социјалну либералистичку политику, а себе описује као либерала. Како је написао у својој књизи из 2015. године, он подржава Европску унију и заговара европски федерализам. Након преузимања дужности постаће други ’зелени’ председник једне државе из ЕУ (први је био Рајмондс Вејонис изабран за председника Летоније године 2015) и први председник изабран директно гласањем народа.

Маја 2004. године, Александер Фан дер Белен је добио златни Орден за заслуге Републике Аустрије са звездом, признање за огроман допринос Аустријској Републици.

Извори

Литература

Спољашње везе 

 
 

{{#ifexpr:>=20170126|}}

Рођени 1944.
Бечлије
Аустријски политичари
Аустријски економисти
Монетарна политика
Председници Аустрије
Атеисти
Лутеранци
Еколози